hy hy hy hy hy hy hy hy hy hy hy hy hy hy hy hy en hy hy hy hy hy hy en hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Գյումրու քաղաքապետարանի մշակույթի և երիտասարդության հարցերի բաժնի պետ Լիլիթ Թովմասյանը ներկայացրեց համայնքային ենթակայության տակ գտնվող թանգարանների զարգացման համալիր ծրագրի ուղենիշ կետերը՝ հարմարավետ, փոփոխվող, սովորեցնող, ճանաչելի և փնտրված, նաև հավելեց. «Շնչող թանգարաններ» ենք ուզում ունենալ և այնպես է ստացվել, որ «Մարիամ և Երանուհի Ասլամազյան քույրերի պատկերասրահն» առաջինն է կարողացել տեղայնացնել մուլտիմեդիա գործիքների օգտագործումը և կարողացել է գիտական բաղադրիչը պատկերասրահին զուգահեռ համադրել: Դա է պատճառը, որ սկսում ենք այս պատկերասրահից: Այս օրինակով էլ առաջնորդվելու ենք նաև մյուս թանգարանների գործունեությունը համակարգելիս»:
Պատկեասրահի տնօրեն Վահագն Ղուկասյանը երախտագիտություն հայտնեց լրատվամիջոցներին, որոնք միշտ բարձրաձայնել են թանգարանի խնդիրները: Ըստ նրա՝ թանգարանի վերաբացման օրից (2005թ.) պատկերասրահի հիմնական էքսպոզիցիոն հավաքածուն չէր փոփոխվել: Եվ ցավով փաստեց, որ թանգարանի արխիվում երկար տարիներ պահպանված են եղել նկարչուհի քույրերի կողմից ժառանգված ցուցանմուշներ, որից զրկված է եղել մշակութասեր հասարակությունը: «Մեր թանգարանի համար ևս մեկ նորամուծություն ենք արել, ինչն աշխարհում ընդունված է. անվճար Wi-Fi ինտերնետային ցանցին միանալու հնարավորություն, նաև նկարների համար նոր պիտակներ, որոնց վրա կան պատկերված QR կոդեր, որի միջոցով յուրաքանչյուր այցելու եռալեզու տարբերակով կկարողանա ծանոթանալ թանգարանի նյութերին: Բացի այս, թանգարանում տեղադրվել է տերմինալ, որում թվայնացված տարբերակով պահպանվում են գիտաօժանդակ նյութերը: Թանգարանն ունի մեծ հավաքածու, սակայն առայժմ  հնարավորություն ունենք ցուցադրելու 1/3 մասը »,- նշեց տնօրենը:
Երբ Վահագն Ղուկասյանը խոսեց այցելուներից, զբոսաշրջիկներին դեպի թանգարան ուղղորդելու և, ընդհանրապես, թանգարանային մենեջմենթից, «Շրջապատը» խնդրեց թվային մանրամասներով ներկայացնել: «Անցյալի հետ համեմատած՝ շատ գոհացնող է, բայց դա դեռ քիչ է: 2015-ին ունեցել ենք 3500 այցելու, 2018-ին արդեն 10 հազարի է հասել: Իսկ 2018-19թթ. հունվար-փետրվարին արդեն կարողացել ենք 3 անգամ ավելացնել գումարների հոսքը դեպի թանգարան»:
Տնօրենը ներկայացրեց, որ վերջապես ունեն ջեռուցվող պահոց, նորմատիվների պահպանումն ապահովված է: «Շրջապատի» հարցին, թե է՞լ ինչեր ունեն «գաղտնարաններում», Վ.Ղուկասյանը սիրահոժար համաձայնեց լրագրողներին ցույց տալ պահոցը:
Հ.Գ. Սիրելի գյումրեցիներ, շատ կարևոր է հենց ձեր այցելությունները մեր թանգարաններ, ձեր ընտանիքների, հատկապես երեխաների հետ, որպեսզի ապագա սերունդը գնահատանքով մոտենա ազգային մշակութային ժառանգությանը և կարողանա այն փոխանցել հաջորդող սերունդներին:
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: